ועדת החינוך, התרבות והספורט, כנסת 25, פרוטוקול מספר 86, 2023-07-17 00:00

יוסף טייב: בוקר טוב

יוסף טייב:  אני מתכבד לפתוח את ועדת החינוך, התרבות והספורט בנושא דיון מחדש בעניין סעיף "פרסום לציבור והודעה" בהצעת חוק למניעת העסקה במוסדות מסוימים על מי שהורשע או הואשם באלימות כלפי ילדים וחסרי ישע, של חברי הכנסת עופר כץ ורון כץ

יוסף טייב:      	בישיבה האחרונה שלנו, כשהצבענו על החוק, היה איזה שהוא סעיף שקראנו והתברר לנו שהיה צריך לעשות בו איזה שינוי קל לגבי נושא הפרסום, כדי שזה יהיה יותר רלוונטי – סעיף 18 לחוק

יוסף טייב:  תמי, בבקשה

תמי סלע: קודם צריך להצביע על הבקשה לדיון מחדש

תמי סלע:  אם היא מתקבלת – נוכל לדון לגופו של עניין

יוסף טייב: אוקיי

יוסף טייב:  מי בעד הדיון מחדש? מי נגד? מי נמנע?          הצבעה     אושר

יוסף טייב: אין נמנעים ואין התנגדות

יוסף טייב:  עבר

יוסף טייב:  בבקשה

תמי סלע: יש שני שינויים מרכזיים בסעיף בנוסח המתוקן: א', קודם זה היה צמוד למועד הפרסום, אבל בגלל שבחוק יש תקופת תחילה של שנה – רלוונטי שהפרסום יהיה צמוד יותר למועד הכניסה לתוקף, אחרת לא יזכרו את הפרסום

תמי סלע:  בנוסף, בגלל שיש פה היערכות מדורגת – אחרי חצי שנה מקימים את ועדת המומחים, ואחרי שנה החוק נכנס לתוקף – חשבנו שאם כבר מתקנים, נכניס שני מועדי פרסום: האחד סביב הקמת ועדת המומחים, והשני סביב הכניסה לתוקף של החוק

תמי סלע:  הפרסום הוא משותף לשר לביטחון לאומי ולשר המשפטים, כי אחד מהם אחראי יותר על נושא האישורים של המשטרה, והשני – על ועדת המומחים

יוסף טייב: בעצם הוספת פה גם את שר המשפטים

תמי סלע: נכון

תמי סלע:  אני אקרא את הסעיף המתוקן:         

יוסף טייב: אוקיי

יוסף טייב:  מישהו רוצה להתייחס?     

איימן עודה: רק שאלה, בבקשה

איימן עודה:  אתם חושבים שהמשרד לביטחון לאומי, או לביטחון פנים, יש את היכולת להגדיר מי מסוכן ומי לא, או שצריך את משרד הרווחה? זו שאלה כללית; לא נאמר בלשון החוק

תמי סלע: יש פה חוק, בעצם, שקובע מנגנון שאין בו הרבה שיקול דעת

תמי סלע:  החוק עצמו מגדיר באילו עבירות יהיה איסור העסקה, ושיקול הדעת ניתן לוועדת מומחים

תמי סלע:  זה באמת הפוך מהמודל הרגיל: פה יש איסור גורף, ואז – אפשרות לפנות ולבקש פטור

יוסף טייב: ועדת המומחים יכולה לפטור את האדם ולתת לו את האפשרות - - -     

תמי סלע: ועדת המומחים היא לא תחת המשרד לביטחון לאומי, אלא עומד בראשה שופט, וחברים בה שני מומחים שהם מהתחום של הערכת מסוכנות, והיא זו שנותנת את הפטור

איימן עודה: מאה אחוז

יוסף טייב: מאיר, אתה רוצה להתייחס? בבקשה

עמי אסף: כן, אני רוצה להתייחס

עמי אסף:  הצעת החוק שמונחת, היום, לקריאה שנייה ושלישית, היא הצעת חוק חשובה מאוד

עמי אסף:  היא נועדה למנוע את העסקתם של עבריינים במוסדות חינוך

עמי אסף:  כמובן שאני רוצה לברך את יושב ראש הוועדה, שלאורך הדיונים – הצליח להביא הסכמות חוץ-פרלמנטריות, שאפשרו להעביר את הצעת החוק בצורה נכונה וצודקת

עמי אסף:      אני רוצה לציין שיושב ראש הוועדה, שר החינוך והמנכ"ל של המשרד, היו קשובים לפניות של הסתדרות המורים

עמי אסף:  הגברת יפה בן דוד הודיעה שכדי למנוע פגיעה במעמד של הגננות – צריך להכיר במעמד המיוחד שלהן כעובדות מדינה והתיקונים שאנחנו ביקשנו בחוק – יושמו

עמי אסף:  הגננות לא יצטרכו להראות קלסרים עם אישורים; הן לא יצטרכו לשעות לפנייה של הורים – הכל ייעשה בצורה ריכוזית ומרוכזת, באמצעות השלטון המקומי ומשרד החינוך

עמי אסף:  הגננות הן עובדות מדינה, ולכן היה לי מאוד חשוב להודות לכם על כך שהייתם קשובים לפנייה של מזכ"לית הסתדרות המורים

יוסף טייב: אם כבר הודית ליו"ר הוועדה – אני רוצה גם להודות ליועצת המשפטית

יוסף טייב:  זה אולי לא נראה, בתוך דיוני הוועדה, אבל מאחורי הקלעים – זהו חוק מורכב מאוד

יוסף טייב:  אפשר להגיד שחוק כזה, בוועדת חוקה – או שהוא היה חוק ממשלתי שהיה מגיע לשולחן הכנסת – לא היה לוקח פחות משנה להעביר אותו לקריאה שנייה ושלישית, לדעתי

יוסף טייב:  הייעוץ המשפטי של הוועדה, וכלל הגורמים, עשו פה עבודה אינטנסיבית ומקצועית מאוד

יוסף טייב:  תמי, תודה רבה, ותודה רבה גם לצוות הוועדה ולמשרדי הממשלה

יוסף טייב:      משרד החינוך, אתם רוצים להתייחס לשינוי הזה של סעיף 18?     

קריאה: אנחנו נתייחס בדיון הבא

יוסף טייב: אוקיי

יוסף טייב:  אז ברשותכם, אנחנו נעבור להצביע על הצעת החוק

יוסף טייב:  מי בעד הצעת החוק המונחת לפנינו כפי שהיא מופיעה, לפי הנוסח החדש? מי בעד? מי נגד? מי נמנע?              הצבעה     אושר

יוסף טייב: אני קובע שהצעת החוק עברה פה אחד בקריאה שנייה ושלישית בוועדה, ותונח היום במליאת הכנסת

יוסף טייב:  תודה רבה

יוסף טייב:  ברשותכם, אני נועל את הדיון